Държавен вестник, бр. 72, 2017 г., стр. 5

БРОЙ  72	
Д Ъ Р Ж А В Е Н  В Е С Т Н И К 	
СТР.  5  
2. Освен ако незабавното действие е от 
съществено значение за предотвратяване на 
нарушения на законите и наредбите, упоме­
нати по-горе, или освен ако безопасността 
или сигурността изискват действия съгласно 
разпоредбите на член 10 или член 12, пра­
вата, изброени в алинея 1 от този член, се 
упражняват само след консултации между 
въздухоплавателните власти на двете дого­
варящи страни в съответствие с член 18 на 
тази спогодба.
3. В случай че възникнат въпроси, свър­
зани с безопасността, както е предвидено 
в член 10, разпоредбите за уведомяване от 
алинея 2 на член 10 се считат за отговарящи 
на изискванията за консултации съгласно 
алинея 2 на този член.
4. В случай на действия от едната договаря­
ща страна по силата на този член правата на 
другата договаряща страна, съгласно член 19, 
не се накърняват.
Член 5 – Принципи, които определят екс­
плоатирането на договорените линии 
1. Всяка договаряща страна разрешава 
съответно на назначените авиокомпании на 
двете договарящи страни да се конкурират в 
предоставянето на международен въздушен 
превоз, регулиран с тази спогодба. 
2. Никоя договаряща страна не позволява 
на своите назначени авиокомпании, съвместно 
с някоя друга авиокомпания или поотделно, 
да злоупотребяват с пазарни права по начин, 
който има или е вероятно, или е насочен 
силно да отслаби конкурент, или да изклю­
чи конкурент от маршрута или маршрутите. 
Всяка договаряща страна предприема всички 
необходими действия в рамките на своята 
юрисдикция за премахване на всички форми 
на дискриминация и антиконкурентни или 
грабителски практики при упражняване на 
правата и пълномощията, установени с тази 
спогодба.
3. Всяка договаряща страна има право да 
поиска консултации с другата договаряща 
страна, в случай че тя счита, че назначената 
авиокомпания(и) на другата договаряща страна 
злоупотребява с доминиращата си позиция 
и участва в умишлени дискриминационни, 
антиконкурентни или грабителски практики.
4. Не трябва да има ограничение на капа­
цитета и/или типа на въздухоплавателните 
средства, с които оперират назначените авио­
компании на двете договарящи се страни в 
която и да е от видовете услуги (пътнически, 
товарни поотделно или в комбинация). На 
всяка назначена авиокомпания е разрешено 
да определя капацитета, който предлага по 
договорените линии.
5. Никоя договаряща страна не трябва да 
ограничава едностранно обема на трафика, 
честотите, регулярност на полетите или типа 
въздухоплавателно средство, с които опери­
рат назначените авиокомпании на другата 
договаряща страна, освен когато може да е 
необходимо според митнически, технически, 
експлоатационни или екологични изисквания 
при еднакви условия в съответствие с член 
15 от конвенцията.
6. Никоя от договарящите страни не трябва 
да налага на назначените авиокомпании на 
другата договаряща страна изискване за първи 
отказ, съотношение на превозения трафик, 
такса за разрешение или някакво друго изиск­
ване по отношение на капацитета или обема 
на трафика, което би било в противоречие с 
целите на тази спогодба.
Член 6 – Митни сборове и други такси
1. Всяка договаряща страна на реципрочна 
основа освобождава назначената авиокомпа­
ния на другата договаряща страна в съответ­
ствие с националното си законодателство, 
в случая на Република България – правото 
на Европейския съюз, от ограничения за 
внос, митни сборове, такси за инспекция и 
други такси и директни или косвени данъци, 
с изключение на такси, съответстващи на 
извършените услуги върху въздухоплавател­
ното средство, гориво, смазочни материали, 
резервни части, включително двигатели, 
оборудване за въздухоплавателни средства, 
кетъринг оборудване на борда, консумативите 
за техническо обслужване, безмитни стоки 
и провизии (включително, но не ограничени 
до храни, напитки, алкохол, тютюн и други 
продукти, предназначени за продажба или 
използване от пътниците по време на полет) 
и други артикули, предназначени за употре­
ба или използвани единствено във връзка 
с експлоатирането или обслужването на 
въздухоплавателно средство на назначената 
авиокомпания по време на експлоатация на 
договорените линии, както и униформите на 
персонала, компютри и билетни принтери, 
използвани от авиокомпанията за резервации 
и издаване на билети, официални документи 
и всякакви печатни материали, носещи ем­
блемата на назначената авиокомпания (като 
етикети за багаж, самолетни билети, въздушни 
товарителници, бордни карти и разписания), и 
обичайните публични и рекламни материали, 
разпространявани безплатно от назначената 
авиокомпания.
2. Освобождаванията, предоставени от този 
член, се прилагат по отношение на артикулите, 
посочени в параграф 1, когато:
a) са внесени на територията на едната 
договаряща страна от или от името на назна­
чената авиокомпания на другата договаряща 
страна; 
б) са останали на борда на въздухоплава­
телното средство на назначената авиокомпания 
на едната договаряща страна при пристигане